
Kedves Kollégák, kedves Diákok!
A Magyarországi Német Általános Művelődési Központ Országos németversenyt szervez 9. és 10. osztályos diákoknak két különböző nyelvi szinten három kategóriában.
1. A verseny kategóriái:
I. kategória: A2-B1 szint – a Közös Európai Referenciakeret nyelvi szintjei alapján,
II. kategória: B2-B2+ szint – a Közös Európai Referenciakeret nyelvi szintjei alapján,
III. kategória: B2-B2+ szint – német nemzetiségi, ill. külföldi német iskolák tanulóinak.*
* A német nemzetiségi nyelvet nyelvoktató formában tanító intézmények dönthetnek, hogy melyik kategóriába nevezik a tanulóikat.
2. A verseny jellege: csapatverseny (3 fős csapatokkal) 
3. A jelentkezés és a részvétel feltételei:			
Jelentkezhetnek: 
� bármely középfokú intézmény 9.és 10. évfolyamos tanulói, akik a célnyelvet az adott két évfolyamon, köznevelési intézményben tantárgyként tanulják, 
� akik nem éltek tartósan (min. 3 hónap) német nyelvű országban, ill. nem jártak német nyelvű országban iskolába,
� akiknek a célnyelv nem anyanyelvük,
Részt vehetnek: 
� az adott évfolyamokon tanulók háromfős csapatai, amely csapatoknak a nevezési lapját iskolájuk a kiírásban szereplő határidőre hiánytalanul kitöltve megküldi online formában a verseny szervezőinek, 
� amely csapatokra vonatkozóan a nevezési lapon az iskola képviselője nyilatkozik minden csapattag esetén a kiírásban és a versenyszabályzatban szereplő feltételeknek való megfelelésről.
A versenyen való részvétel kizáró okai:
� ha a tanuló/csapattag a versenykiírásban, ill. versenyszabályzatban szereplő feltételeknek nem felel meg, 
� ha a csapat érvényes nevezési lapja nem érkezik be a megadott határidőre.
4. A nevezés módja:
A versenyre nevezni az online jelentkezési lap kitöltésével lehet. Jelentkezési határidő: 2026. október 15.
Online jelentkezési lap
[image: ]A versenyen sem jelentkezési, sem részvételi díj nincs.
5. A verseny ütemezése: 
Jelentkezési határidő: 2026. október 15.
1. forduló: 2026. november 26. (csütörtök)
2. forduló: 2027. február 14-ig (vasárnap)
3. forőduló: 2027. április 15. (csütörtök)
6. A verseny leírása
6.1. A Fordulók (időpontok, helyszínek, a fordulók feladatainak rövid ismertetése):
1. forduló: iskolai online forduló, a csapattagok által egyénileg kitöltendő, szövegértési feladatlap,
2. forduló: a továbbjutott csapatok egy célnyelvi prezentációt készítenek és töltenek fel egy előre megadott témában, a szervezők által megadott helyre,
3. forduló: országos szóbeli forduló (döntő) – a csapatok a helyszínen egy előre elkészített szóbeli prezentációt adnak elő, valamint nyelvi, lexikai, nyelvtani és szituációs feladatokat oldanak meg.
Valamennyi forduló feladatait a szervező intézmény, a Magyarországi Német Általános Művelődési Központ biztosítja. A feladatok elkészítésében egy tapasztalt pedagógusokból álló team vesz részt. A pedagógusteam minden tagja nyilatkozik arról, hogy ő maga nem készít fel tanulót a versenyre, és a feladatokkal kapcsolatban minden információt bizalmasan kezel.
Mindhárom forduló feladatai az Életvitel, különböző életvezetési felfogások témakörhöz kapcsolódnak (egyházi, állami, iskolai, személyes ünnepek, különleges napok, rokoni, baráti kör, közösségek, jellemvonások, példaképek).
Első, iskolai írásbeli forduló:
A2-B1 kategória: 2026. november 26. 14.00 óra
B2-B2+ kategória: 2026. november 26. 14.00 óra
B2-B2+ német nemzetiségi kategória: 2026. november 26. 14.00 óra
A forduló anyaga egy online feladatsor. A tanulók saját iskolájukban, országosan azonos időpontban oldják meg a versenyfeladatokat. A csapattagok az első fordulóban egyénileg oldják meg az online a feladatokat, a felügyeletről a nevező csapat iskolája gondoskodik. A feladatok elsősorban az olvasott szöveg értésének képességét, nyelvhelyességet, nyelvhasználatot, az idegen nyelvű információk kezelésének képességét vizsgálják. A feladatok mindhárom kategóriában a megadott témakörhöz kapcsolódnak.
Megoldási idő: 60 perc. A feladatmegoldást javítókulcs alapján értékeljük. Az eredmények 2026. december 3-án kerülnek ki az MNÁMK honlapjára. Kategóriánként a legjobb eredményt elért 20-20 csapat e-mailben kap értesítést a továbbjutásról és a második forduló feladatáról.
Második forduló: prezentáció feltöltése 2027. február 4. - február 14. között.
[bookmark: _Hlk112229554]A második fordulóban a háromfős csapatok egy kreatív feladat megoldásával versenyeznek. A versenybizottság által megadott témában a csapatok egy videót töltenek fel egy a szevezők által meghatározott digitális felületre. A felületre feltöltött digitális anyagokat egy szakmai zsűri értékeli egységes értékelési szempontok alapján. Az eredmények 2027. március 4-én kerülnek ki az MNÁMK honlapjára. Kategóriánként a legjobb 7-7 csapat tájékoztatást kap a továbbjutásról és a döntő forduló tudnivalóiról.
Harmadik, országos döntő forduló: 2027. április 15.
[bookmark: _Hlk112230612]A döntő fordulóba kategóriánként a 7-7 legjobban teljesítő csapat kerül. A végeredmény a döntőbe került csapatok a második fordulóból hozott és a döntőben szerzett eredményeinek/pontszámainak összesítése alapján alakul ki.
A szóbeli forduló során a tanulók beszédprodukcióját, hallott szövegértési képességét, interaktív feladatokban alkalmazott kommunikációs stratégiáit, nyelvhasználatát vizsgáljuk változatos, a tanulók élethelyzeteiben előforduló tartalmak alapján. 
A döntőben kategóriánként háromfős neves szakmai zsűri értékeli a feladatmegoldásokat.
A döntő forduló lebonyolításának helyszíne a Magyarországi Német Általános Művelődési Központ (Baja, Duna utca 33).
6.2. A szervező intézmény (térítésmentesen) gondoskodik:
· a verseny lebonyolításához szükséges online felület/szerver biztosításáról,
· feladatok összeállításáról a verseny mindhárom fordulójára, 
· folyamatos tájékoztatásról a verseny időtartama alatt, 
· a második és harmadik fordulóba jutott tanulók értesítéséről, 
· a döntő fordulóba jutott tanulók és kísérőtanáraik étkeztetéséről,
· az döntő forduló résztvevőinek díjazásáról.
6.3. Az eredmények közzétételének módja:
A verseny honlapján (www.mnamk.hu/orszagos-nemet-verseny) tesszük közzé: 
· a versenykiírást,
· a versenyszabályzatot,
· a nevezési lap linkjét, 
· korábbi évek feladatsorait,
· az első forduló eredménylistáját a második fordulóba jutott csapatok megjelölésével, 
· a második fordulóban elkészítendő/feltöltendő anyaggal szembeni elvárásokat,
· az második forduló eredménylistáját a döntőbe jutott csapatok megjelölésével,
· a verseny döntőjének eredménylistáját. 
A szervezők kizárólag a felkészítő tanárokkal tartják a kapcsolatot, őket értesítik ki. Kérjük a felkészítő tanárokat, hogy a versenyzőket ők tájékoztassák!
6.4. Díjazás:
A 3., döntő forduló versenyző csapatainak díjazásáról a szervező intézmény gondoskodik. A döntő minden résztvevője ajándékot kap. A döntő forduló helyezettjei és felkészítői tanáraik értékes díjakat és oklevelet kapnak. 
7. A verseny Facebook oldala
Az Országos németverseny Facebook oldalára rendszeresen kerülnek fel hasznos és érdekes tartalmak a verseny feladataival és témáival kapcsolatban (https://www.facebook.com/profile.php?id=61564148382407).
8. A szervezők elérhetősége:
A meghirdetés időpontjától a verseny egész időtartama alatt munkaidőben a verseny szervezőjétől, valamint szakmai felelősétől kérhető tájékoztatás. 

Csorbai Péter versenykoordinátor
e-mail: nemetverseny@mnamk.hu
Tel: +36 70/362-2252
 
image1.png




